- MATHAI
- <
- 3
- >

3
Messiah Pai Coeng
(Isa 40.1-5; Mrk 1.1-8; Luk 3.1-20; Jhn 1.19-28)
1 Te vaeng tue ah tuinuem Johan ha pawk tih, 2 Mat 4. 17; Mrk 1. 15.Vaan ram a yoei coeng dongah yut uh laeh,” tila a thui. 3 Isa 40. 3.Anih tah, khosoek kah pang ol loh, “Boeipa kah longpuei saelh uh lamtah a caehlong boeih te a dueng la saii uh,” tila tonghma Isaiah loh a thui a phong te ni. 4 2Mg 1. 8.Johan loh kalauk kah a mul himbai te a bai tih , a haep ah maehpho cihin a naak. Tangboeng neh kohong khoitui te a buh la om. 5 Te vaengah Jerusalem , Judah ram boeih neh Jordan pingpang boeih tah anih taengah cet . 6 Amih kah tholhnah te a phong uh dongah Johan loh Jordan tuiva ah a nuem uh. 7 Mat 12. 34; 23. 33.Pharisee rhoek neh Sadducee rhoek khaw anih kah baptisma dang ham muep ha pawk uh te a hmuh . Te vaengah amih te, “Rhulthae cadil rhoek aka tawn uh kosi te rhaelrham tak ham unim nangmih aka tueng. 8 Te dongah yutnah neh a tiing la a thaih te saii uh. 9 Jhn 8. 33.A pa Abraham om tila nangmih khui ah thui ham poek uh boeh . Khohni loh hekah lungto rhoek lamloh Abraham kah ca rhoek a thoh sak thai te nangmih taengah kan thui. 10 Mat 7. 19.Thing kah a yung ah hai te a khueh oepsoep coeng tih thaih then aka thaii mueh thingkung te boeih a vung vetih hmai khuila a voeih ni. 11 Yutnah ham ni kai loh nangmih tui dongah kan nuem . Tedae Kai hnuk ah aka pawk te tah kai lakah tlung . A khokhom dul ham pataeng ka koih pawh . Anih loh nangmih te Mueihla Cim neh hmai neh n'nuem ni. 12 Anih loh a kut dongkah rha neh amah kah canghlom te a yah vetih , a cang te khai khuila a khoem ni. Canghi te tah aka duek pawh hmai neh a tih ni,” a ti nah.
Jesuh Baptisma Loh nah
(Mrk 1.9-11; Luk 3.21-22; Jhn 1.29-34)
13 Te vaengah Jesuh tah Johan mah loh nuem sak ham te Galilee lamloh Jordan la ha pawk. 14 Tedae Johan loh anih te a mah tih, “Nang loh nan nuem ham te ka ngoe, dae nang te kai taengah lat na pawk,” a ti nah.
15 Tedae Jesuh loh a doo tih , “Ng 'rhoi laeh, duengnah cungkuem loh mamih taengah a soep la a om ham tueng tangloeng coeng ,” a ti nah daengah anih te a rhoi pueng. 16 A nuem nen tah Jesuh khaw tui lamloh pahoi cet. Te vaengah anih hamla vaan te tarha ong uh tih Pathen kah Mueihla tah vahu bangla anih soah a thoeng pah te a hmuh. 17 Sue 22. 2; Tgt 2. 7; Isa 42. 1; Mat 12. 18; 17. 5; Mrk 1. 11; Luk 9. 35.Te phoeiah vaan lamkah ol loh, “Hetah ka capa thintlo ni, anih dongah ka lungtlun, “pahoi a ti.

- MATHAI
- <
- 3
- >

3. 2 Mat 4. 17; Mrk 1. 15.

3. 3 Isa 40. 3.

3. 4 2Mg 1. 8.

3. 7 Mat 12. 34; 23. 33.

3. 9 Jhn 8. 33.

3. 10 Mat 7. 19.

3. 17 Sue 22. 2; Tgt 2. 7; Isa 42. 1; Mat 12. 18; 17. 5; Mrk 1. 11; Luk 9. 35.

Public Domain