- ROM
- <
- 9
- >

9
Israel loh Khrih a Hnawt
1 Khrih ah oltak ka thui tih kai laithae moenih. Mueihla Cim ah ka mingcimnah te ka khuiah a phong. 2 Kothaenah loh kai taengah duel ha om tih lungnat loh ka thinko ah puh. 3 Te dongah pumsa ah ka huiko ka manuca rhoek yueng la kamah rhoe Khrih lamloh ka paek uh vetih kosi yook ham ka thangthui. 4 Sng 4. 22.Amih tah Israel rhoek ni, cacah neh thangpomnah khaw, paipi rhoek neh olrhinah khaw, thothuengnah khaw, olkhueh khaw amih kah ni. 5 A napa rhoek neh amih lamkah ni Khrih te pumsa ah ha thoeng. A cungkuem soah aka om Pathen tah kumhal ah uemom pai saeh. Amen.
Israel Te A Coelh
6 Tedae Pathen kah olka tah hmata pawh. Israel he khaw Israel lamkah boeih noenih. 7 Sue 21. 12.Abraham kah tiingan la a om uh dongah a ca boeih pawt dae Isaak ah na tiingan la a khue ni a ti ta. 8 Te tah pumsa kah camoe la aka om pawt rhoek tah Pathen kah a ca rhoek la om. Tedae olkhueh kah ca rhoek tah a tiingan la a nawt. 9 Sue 18. 10.He olkhueh ol loh, “A tue ah ka pawk vetih Sarah capa om ni,” a ti.
10 Te bueng pawt tih Ribekka khaw a pa Isaak bueng nen ni a ihnah a om. 11 Sue 25. 23.A cun hlan tih thae then pakhat khaw a saii uh moenih. Te daengah ni a coelh bangla Pathen kah mangtaengnah te a naeh eh. 12 Khoboe dongah pawt tih a khue rhangnen ni anih te, “Tanglue loh mathoe kah sal a bi ni,” a ti nah. 13 Mal 1. 2,3.A daek van bangla Jakob te ka lungnah tih Esau te ka hmuhuet coeng.
Pathen kah Coelhnah he Thuem
14 Te koinih balae n'ti eh? Pathen he boethae pawt nim? Tlamte a om moenih. 15 Sng 33. 19.Moses te , “Ka rhen tangtae te tah ka rhen bal vetih ka sitloh tangtae te tah sitloh bal ni,” a ti nah.
16 Te dongah aka ngaih kah pawt tih aka yong kah tangloeng moenih. Tedae Pathen kah a rhen rhoek kah ni. 17 Sng 9. 16.Cacim loh Pharaoh te, “Nang te amah la kan pacuet. Te daengah ni ka thaomnah te nang ah ka phoe eh. Te daengah ni diklai pum ah ka ming a doek eh?,” a ti nah.
18 Te dongah a ngaih te a rhen tih a ngaih te a ning sak tangloeng. 19 Kai taengah na ti tangloeng te. Balae tih vawk a coel? Amah kah kongaih te unim aka kamkaih? 20 Isa 29. 16; 45. 9.Aw u hlang nang dae nim Pathen te oelh la naka om, a saii hno loh aka hlom aka bol kung te, “Balae tih kai nan saii van?” na ti nah pawt nim? 21 Ambop loh amlai te a hlom boeiloeih dae he tah tuisi am la, ke tah am mailai la saithainah a khueh moenih a? 22 Tedae Pathen loh a kosi sah ham neh a tatthai te phoe sak ham a ngaih. pocinah ham a hmoel kosi am te thinsennah neh muep ueh koinih ta? 23 Te daengah ni amah kah thangpomnah cungkuem te rhennah am dongah a phoe sak tangloeng eh. Te ni thangpomnah la a hmoel. 24 Mamih khaw Judah rhoek lamkah bueng pawt tih namtom rhoek lamkah khaw a khue van ta. 25 Hos 2. 23.Hosea dongah, “Ka pilnam pawt te ka pilnam la, lungnah pawt te lungnah la ka khue ni. 26 Hos 1. 10.Te vaengah amih te, 'Nangmih he ka pilnam moenih,’ a ti nah hmuen ah aka hing Pathen kah a ca rhoek la khue la om ni,” a ti van bangla, 27 Isa 10. 22,23.Isaiah long tah Israel ham, “Israel ca rhoek kah hlangmi tah tuitunli kah laivin bangla om cakhaw a meet ni a daem eh. 28 Olka te soep vetih boeipa loh diklai ah tlek a saii ni,” tila pang. 29 Isa 1. 9.Te dongah Isaiah loh a thui vanbangla caempuei Boeipa loh mamih kah tiingan he hlun pawt koinih Sodom bangla n'om uh vetih Gomorrah neh n'thuidoek uh ni.
Israel Paihmuen
30 Te phoeiah balae n'thui eh? Duengnah aka hnuktlak pawh namtom rhoek loh duengnah a rhawt. Tedae duengnah tangnah nen ni a dang. 31 Israel loh duengnah olkhueng te a hnuktlak dae olkhueng dongah a pai moenih. 32 U kongah lae? Tangnah nen pawt tih khoboe lamkah bangla caehkoek lungto te a tongtah uh. 33 Isa 28. 16.A daek vanbangla Zion ah caehkoek lungto neh thangkui lungpang ka khueh ke. Tedae amah te aka tangnah tah yahpok mahpawh.

- ROM
- <
- 9
- >

9. 4 Sng 4. 22.

9. 7 Sue 21. 12.

9. 9 Sue 18. 10.

9. 11 Sue 25. 23.

9. 13 Mal 1. 2,3.

9. 15 Sng 33. 19.

9. 17 Sng 9. 16.

9. 20 Isa 29. 16; 45. 9.

9. 25 Hos 2. 23.

9. 26 Hos 1. 10.

9. 27 Isa 10. 22,23.

9. 29 Isa 1. 9.

9. 33 Isa 28. 16.

Public Domain