- THOTHUENGNAH
- <
- 18
- >

18
Namtom Awt Boeh
1 Moses te BOEIPA loh a voek tih, 2 “Israel ca rhoek te voek lamtah thui pah. Kai tah BOEIPA na Pathen ni. 3 Egypt kho ah na om uh vaengkah bibi bangla saii uh boeh. Te phoeiah kai loh nangmih kam pha sak Kanaan kho kah khoboe bangla om uh boel lamtah amih kah khosing te awt uh boeh. 4 Kai kah laitloeknah he ngai uh lamtah ka khosing te vai ham ngaithuen uh. Kai tah nangmih kah Pathen Yahweh ni.
5 Neh 9. 29; Eze 18. 9; 20. 11-13; Luk 10. 28; Rom 10. 5; Gal 3. 12.Te dongah kai kah khosing aka ngaithuen tih ka laitloeknah aka ngai hlang te tah tekah khosing dongah hing van ni. Kai tah BOEIPA ni.
6 Hlang la aka om hlang long tah amah kah a pum a saa boeih te ayah hliphen ham paan boel saeh. Kai tah BOEIPA ni. 7 Na pa kah a yah khaw, na nu kah a yah khaw, na manu khaw hliphen boeh. A yah khaw hliphen pah boeh. 8 Tho 20. 11; Olr 22. 30; 27. 20.Na pa yuu kah a yah, na pa kah a yah te hliphen pah boeh. 9 Tho 20. 17; Olr 27. 22.Na ngannu, na pa kah a ngannu, na nu kah a tanu kah a yah khaw, im kah pacaboeina neh kholong kah pacaboeina yah khaw hliphen boeh. 10 Na capa canu neh na canu canu kah a yah khaw namah kah a yah la a om boeiloeih dongah amih kah a yah te hliphen boeh. 11 Na pa yuu canu kah a yah khaw, na pa kah pacaboeina, na ngannu kah a yah khaw hliphen boeh. 12 Tho 20. 19,20.Na pa ngannu kah , na pa huiko kah a yah khaw hliphen pah boeh. 13 Na nu kah a tanu, na nu huiko kah a yah khaw hliphen pah boeh. 14 Na pa manuca kah a yah khaw hliphen boeh. Anih yuu neh na pi khaw paan pah boeh. 15 Tho 20. 12.Na langa kah a yah te hliphen pah boeh. Na ca yuu kah a yah khaw hliphen pah boeh. 16 Tho 20. 21.Na manuca yuu kah a yah, na manuca kah a yah te hliphen pah boeh. 17 Tho 20. 14; Olr 27. 23.Na yuu neh a canu, a capa canu neh a canu canu kah a yah te hliphen pah boeh. Na thii na saa kah a yah hliphen pah ham lo boeh. Te bang te khonuen rhamtat ni. 18 Na yuu amah a hing lalah a yah hliphen pah ham neh daengdaeh ham a tanu te lo boeh. 19 Tho 20. 18.Te phoeiah huta te a ti a hnai neh pumom tue vaengah a yah hliphen pah ham paan boeh. 20 Tho 20. 10.Na imben kah a yuu aka poeih ham khaw na tamtah tii te khueh boeh. 21 Tho 20. 1-5.Na tiingan te Molek taengah khumpael sak ham pae boeh. Te dongah na Pathen ming te poeih boeh. Kai tah BOEIPA ni. 22 Tho 20. 13.tongpa puei khaw huta thingkong bangla yalh puei boeh. Te ta tueilaehkoi ni. 23 Sng 22. 19; Tho 20. 15,16; Olr 27. 21.Rhamsa khat khat neh aka poeih uh ham khaw na tamtah khueh boeh. Huta long khaw rhamsa neh pitpom tih, anih kui hamla duen boel saeh. 24 He boeih nen he poeih uh boeh. Namtom rhoek khaw he boeih nen he a poeih uh dongah ni nangmih mikhmuh ah ka haek. 25 Khohmuen pataeng a poeih uh dongah amah kathaesainah te ka cawh pah tih, khohmuen kah khosa rhoek khaw a lok thil. 26 Tedae nangmih loh ka khosing neh ka laitloeknah he ngaithuen uh. Te dongah te bang tueilaehkoi boeih te tolrhum mupoe long khaw, nangmih taengah aka bakuep yinlai long khaw saii boel saeh. 27 Nangmih mikhmuh kah tolrhum hlang rhoek loh he rhoek kah tueilaehkoi boeih he a saii uh dongah khohmuen khaw a poeih uh. 28 Te dongah nangmih mikhmuh kah namtom a tha bangla na khohmuen na poeih uh van tih nangmih khaw khohmuen loh n'tha boel saeh. 29 U hlang khaw he rhoek kah tueilaehkoi hno khat khat a saii atah aka saii hlanghing boeih te pilnam lamkah hnawt saeh. 30 Te dongah nangmih mikhmuh kah tueilaehkoi khosing aka saii rhoek te vai pawt ham kamah loh ka kuek te ngaithuen uh. Te daengah ni amih taengah pum te na poeih uh pawt eh. Kai tah nangmih kah Pathen BOEIPA ni,” a ti nah.

- THOTHUENGNAH
- <
- 18
- >

18. 5 Neh 9. 29; Eze 18. 9; 20. 11-13; Luk 10. 28; Rom 10. 5; Gal 3. 12.

18. 8 Tho 20. 11; Olr 22. 30; 27. 20.

18. 9 Tho 20. 17; Olr 27. 22.

18. 12 Tho 20. 19,20.

18. 15 Tho 20. 12.

18. 16 Tho 20. 21.

18. 17 Tho 20. 14; Olr 27. 23.

18. 19 Tho 20. 18.

18. 20 Tho 20. 10.

18. 21 Tho 20. 1-5.

18. 22 Tho 20. 13.

18. 23 Sng 22. 19; Tho 20. 15,16; Olr 27. 21.

Public Domain