- EPHESA
- <
- 6
- >

6
Ca rhoek neh Manu Napa rhoek
1 Kol 3. 20.Ca rhoek, Boeipa ah na manu na napa te olngai pah. He tah a ol dueng ni. 2 Sng 20. 12; Olr 5. 16.Na nu neh na pa te hinyah lah. Te tah olkhueh neh olpaek lamhma la om. 3 Te daengah ni nang taengah a then la ha om vetih diklai ah hingsennah na dang eh. 4 Kol 3. 21.Pa rhoek long khaw na ca rhoek te a thintoek sak boeh tedae amih te Boeipa kah hlinsainah neh rhalrhingnah dongah cuncah uh.
Sal rhoek neh a Boei rhoek
5 Kol 3. 22-25.Sal rhoek, pumsa kah na boei rhoek taengah rhihnah neh olngai uh. Na thinko moeihoeihnah neh thuennah neh Khrih taengkah bangla om uh. 6 Mikhmuh dongkah kolopatai rhoek banglam pawt tih hinglu lamloh Pathen kah kongaih aka saii Khrih kah sal rhoek la om uh. 7 Hlang taengah pawt tih boeipa taengkah bangla lunghoihnah neh salbi uh. 8 A then khat khat a saii te rhip ming saeh. Sal long khaw, aka loeih long khaw Boeipa taeng lamloh amah la a dang bitni. 9 Kol 4. 1; Olr 10. 17; Kol 3. 25.Boei rhoek nang khaw amah te te amih taengah saii uh. Amih na hihamnah te hlawt laeh. Amih rhoek neh nangmih kah boeipa tah vaan ah om tih a taengah maelhmai sawtnah khueh pawh tite ming uh.
Khrihca neh Mueihla Caemrhal
10 A tloihsoi ah boeipa neh a thadueng kah thaomnah dongah thaphoh uh. 11 Rhaithae kah a lungpoek te na mah thai ham atah Pathen kah lungpok haica te bai uh. 12 Thii neh pumsa kah hnueihnah te mamih taengah a om moenih. Tedae boeilu rhoek, saithainah, he yinnah khuikah diklai thaomnah, vaan ah halangnah mueihla ni m'pai thil uh. 13 Te dongah Pathen kah lungpok haica te muk uh tangloeng laeh. Te daengah ni khohnin thae vaengah khaw na tungaep thai vetih aka thoeng boeih te na pai thil thai eh. 14 Isa 11. 5; Isa 59. 17.Pai uh lamtah oltak neh na pumpu te yen uh. Te phoeiah duengnah rhangpho te bai uh. 15 Isa 52. 7.Rhoepnah olthangthen dongkah sikimnah neh na kho te khom uh. 16 Te phoeiah tangnah photling te muk uh. Te nen ni rhaithae kah thaltang a rhoh te boeih na thih uh thai eh. 17 Isa 59. 17.Te phoeiah khangnah lumuek neh mueihla cunghang te doe thil uh. Te tah Pathen kah olthui ni. 18 Thangthuinah cungkuem neh rhenbihnah dongah a tue takuem ah Mueihla neh thangthui uh. He ham he khuituknah cungkuem nen khaw, hlangcim boeih ham rhenbihnah nen khaw hak uh. 19 Kai ham khaw thangthui uh. Te daengah ni ka ka ongnah neh kai taengah olka m'paek vetih olthangthen kah olhuep te sayalh la ka phong thai eh. 20 Te yueng la thirhui neh ka laipai. Te daengah ni a khuiah ka thui a kuek te tah ka sayalh van eh.
Paul kah Oluen
21 Cael 20. 4; 2Ti 4. 12.Kol 4. 7,8.Te daengah ni kai kawng he na ming uh van pueng eh. Ka saii boeih te thintlo manuca neh Boeipa dongah uepom tueihyoeih Tukhiko loh nangmih taengla ham phoe puei bitni. 22 Amah te ham ni nangmih taengla anih kan tueih. Te daengah ni kaimih kawng te na ming vetih nangmih kah thinko te han hloep eh. 23 Pa Pathen neh Boeipa Jesuh Khrih lamkah rhoepnah, tangnah neh lungnah tah manuca rhoek taengah om saeh. 24 Lungvatnah tah mamih kah boeipa Jesuh Khrih te a cak la aka lungnah rhoek boeih soah om saeh.

- EPHESA
- <
- 6
- >

6. 1 Kol 3. 20.

6. 2 Sng 20. 12; Olr 5. 16.

6. 4 Kol 3. 21.

6. 5 Kol 3. 22-25.

6. 9 Kol 4. 1; Olr 10. 17; Kol 3. 25.

6. 14 Isa 11. 5; Isa 59. 17.

6. 15 Isa 52. 7.

6. 17 Isa 59. 17.

6. 21 Cael 20. 4; 2Ti 4. 12.

6. 21 Kol 4. 7,8.

Public Domain